Ναζ Μήτρου-Λονγκ

Ο **Νάζαρετ «Ναζ» Τζέρσεϊ Μήτρου-Λονγκ** (, 3 Αυγούστου 1993) είναι Καναδός-Έλληνας επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/πόιντ γκαρντ.Ο αδελφός του είναι ο διεθνής καλαθοσφαιριστής Ελάιζα Μήτρου-Λονγκ.

## Προσωπική ζωή
Ο Μήτρου-Λονγκ γεννήθηκε στις 3 Αυγούστου 1993 στη Μισισάγκα του Οντάριο του Καναδά από τους Τζέρσεϊ Λονγκ και Γεωργία Μήτρου. Ο πατέρας του έχει καταγωγή από το Τρίνινταντ και Tομπάγκο ενώ η μητέρα του είναι Ελληνίδα. Η μητέρα του, Γεωργία, γεννήθηκε στη Σπάρτη της Ελλάδας και μετανάστευσε στον Καναδά μαζί με την οικογένειά της όταν ήταν παιδί. Ο Μήτρου-Λονγκ έχει τρία αδέρφια και έξι ετεροθαλή αδέρφια. Ο αδερφός του, Ελάιζα Μήτρου-Λονγκ, είναι επίσης καλαθοσφαιριστής. Το καλοκαίρι του 2015, ο Μήτρου-Λονγκ αποφάσισε να φέρει το πλήρες επώνυμό του στη φανέλα του για να τιμήσει τη μητέρα του. Μέχρι εκείνο το σημείο η φανέλα του είχε μόνο το όνομα του πατέρα του.

## Κολεγιακή σταδιοδρομία
Ο Ναζ ξεκίνησε την κολεγιακή του καριέρα στο μπάσκετ το 2012 με το Πανεπιστήμιο της Αϊόβα. Εκεί σημείωσε 9,5 πόντους-2,7 ριμπάουντ-1,8 ασίστ σε 131 ματς. Έφυγε από την ομάδα της Αϊόβα το 2017, έχοντας πάρει άδεια για πέμπτη σεζόν, καθώς την προηγούμενη σεζόν (2015/2016) έπαιξε μόνο σε 8 ματς, διότι έκανε διπλό χειρουργείο. 

## Επαγγελματική σταδιοδρομία

### Σολτ Λέικ Σίτι Σταρς (2017)
Αφού δεν επιλέχθηκε στο NBA Ντραφτ του 2017, ο Μήτρου-Λονγκ έπαιξε για τους Σακραμέντο Κινγκς στο NBA Σάμερ Λιγκ του 2017. Αργότερα υπέγραψε με τους Γιούτα Τζαζ για την περίοδο προετοιμασίας. Αφού δεν υπέγραψε μόνιμα με την ομάδα, διορίστηκε στους Σολτ Λέικ Σίτι Σταρς στη G League.

### Γιούτα Τζαζ (2017–2019)
Αφού έδειξε πολλά υποσχόμενα χαρακτηριστικά με το παιχνίδι του στους Σολτ Λέικ Σίτι Σταρς, στις 22 Δεκεμβρίου 2017, ο Μήτρου-Λονγκ υπέγραψε two-way συμβόλαιο με τους Γιούτα Τζαζ, παίρνοντας τη θέση που κατείχε αρχικά ο Νέιτ Γουόλτερς. Αυτή η κίνηση τον είδε να μοιράζει τον χρόνο παιχνιδιού μεταξύ των Τζαζ και των Σταρς για το υπόλοιπο της διάρκειας του συμβολαίου του. Ο Μήτρου-Λονγκ έκανε το ντεμπούτο του στο ΝΒΑ τέσσερις ημέρες αργότερα, καταγράφοντας ένα τρίποντο στην ήττα με 107–83 από τους Ντένβερ Νάγκετς. Ωστόσο, στις 13 Ιανουαρίου 2018, ο Μήτρου-Λονγκ αποδεσμεύθηκε από τους Τζαζ. Υπέγραψε ξανά με τους Τζαζ στις 11 Φεβρουαρίου 2018, με 10ήμερο συμβόλαιο. Αφού έληξε το πρώτο του 10ήμερο συμβόλαιο στις 21 Φεβρουαρίου, υπέγραψε ένα δεύτερο 10ήμερο συμβόλαιο με τους Τζαζ, τρεις μέρες αργότερα.

### Σολτ Λέικ Σίτι Σταρς (2018–2019)
Στις 16 Ιανουαρίου 2018, ο Μήτρου-Λονγκ επαναποκτήθηκε από τους Σολτ Λέικ Σίτι Σταρς. Επέστρεψε στην ομάδα για άλλη μια φορά στις 21 Φεβρουαρίου 2018, αφού έληξε το 10ήμερο συμβόλαιό του. Ο Μήτρου-Λονγκ άφησε ξανά τους Σταρς για το δεύτερο 10ήμερο συμβόλαιό του με τους Γιούτα Τζαζ και επέστρεψε στο Σολτ Λέικ Σίτι μετά τη λήξη του δεύτερου συμβολαίου 10 ημερών. Στις 4 Μαρτίου 2019, 39 πόντους (13/13 βολές, 4/8 τρίποντα και 7/13 δίποντα). Με τους Σταρς είχε μέσο όρο 18 πόντους, 6.1 ριμπάουντ και 4.6 ασίστ ανά αγώνα. Τον Ιούλιο του 2019, ο Μήτρου-Λονγκ εντάχθηκε στους Κλίβελαντ Καβαλίερς για το NBA Σάμερ Λιγκ 2019.

### Ιντιάνα Πέισερς (2019–2020)
Στις 31 Ιουλίου 2019, ο Μήτρου-Λονγκ υπέγραψε two-way συμβόλαιο με τους Ιντιάνα Πέισερς. Στις 18 Νοεμβρίου 2019, κατέγραψε 12 πόντους, 3 ριμπάουντ, 3 ασίστ και 1 κλέψιμο σε μια νίκη με 115–86 εναντίον των Μπρούκλιν Νετς. Στη G League είχε κατά μέσο όρο 13.7 πόντους, 6.1 ασίστ και 5.9 ριμπάουντ ανά αγώνα. Στις 19  Νοεμβρίου, ο Μήτρου-Λονγκ αποδεσμεύθηκε από τους Πέισερς. Αγωνίστηκε σε 5 ματς στο ΝΒΑ, μετρώντας 2.8 πόντους, 1.6 ριμπάουντ και 1.4 ασίστ.

### Φορτ Γουέιν Μαντ Αντς (2021)
Στις 11 Ιανουαρίου 2021, ο Μήτρου-Λονγκ υπέγραψε με τους Φορτ Γουέιν Μαντ Αντς της NBA G League ως θυγατρικός παίκτης. Είχε κατά μέσο όρο 13.2 πόντους, 4.7 ριμπάουντ, 6 ασίστ και 1.1 κλεψίματα ανά αγώνα.

### Παλλακανέστρο Μπρέσια (2021–2022)
Στις 30 Ιουλίου 2021, ο Μήτρου-Λονγκ υπέγραψε με την ιταλική Παλλακανέστρο Μπρέσια. Είχε μέσο όρο 17.5 πόντους, 4.3 ριμπάουντ και 5 ασίστ ανά παιχνίδι, οδηγώντας την ομάδα στην 3η θέση στην κατάταξη της κανονικής περιόδου του εγχώριου πρωταθλήματος.

### Ολίμπια Μιλάνο (2022–2023)
Στις 27 Ιουνίου 2022, ο Μήτρου-Λονγκ υπέγραψε διετές συμβόλαιο με την Ολίμπια Μιλάνο. Στις 23 Ιουνίου 2023, κατέκτησε για πρώτη φορά το Πρωτάθλημα Ιταλίας, νικώντας την Βίρτους Μπολόνια με 4-3 στη σειρά των τελικών. Τη σεζόν 2022-23, στην Ευρωλίγκα είχε 7.4 πόντους, 2 ασίστ, 2 ριμπάουντ, έχοντας 35.2% από το τρίποντο στα 17:33 που πατούσε στο παρκέ σε 21 παιχνίδια ως ρούκι στην διοργάνωση.

### Ζάλγκιρις Κάουνας (2023)
Στις 27 Ιουνίου 2023, ανακοινώθηκε από την Ζάλγκιρις Κάουνας. Με την Ζάλγκιρις είχε σε σύνολο 9 αγώνων στην Ευρωλίγκα μέσο όρο 10:14 λεπτά συμμετοχής, 4.1 πόντους και 1 ασίστ. Στο Πρωτάθλημα Λιθουανίας είχε μ.ο. 19.6 λεπτά συμμετοχής, 9.4 πόντους και 3 ασίστ.

### Ολυμπιακός (2023–σήμερα)
Στις 21 Νοεμβρίου 2023, ο Ολυμπιακός ανακοίνωσε την έναρξη της συνεργασίας του με τον αθλητή για τα επόμενα τρία χρόνια.

Στις 18 Φεβρουαρίου 2024 κατέκτησε Κύπελλο Ελλάδας με τον Ολυμπιακό.

## Εθνική ομάδα

## Στατιστικά σταδιοδρομίας του ΝΒΑ

### Κανονική περίοδος

|-
| style="text-align:left;"| 
| style="text-align:left;"| Γιούτα
|| 1 || 0 || 1.0 || **1.000** || **1.000** || - || .0 || .0 || .0 || .0 || **3.0**
|-
| style="text-align:left;"| 
| style="text-align:left;"| Γιούτα
|| **14** || 0 || 6.0 || .300 || 0.182|| 0.1 || .4 || 1.1|| .1 || .1 || 1.1
|-

| style="text-align:left;"| 
| style="text-align:left;"| Ιντιάνα

||  5|| 0 || **9.4** || .353 || 0.167|| 0.0|| **.4** || **1.6** || **.2** || **.1** || 2.8

|- class="sortbottom"
| style="text-align:center;" colspan="2"| Σταδιοδρομία
|| 20|| 0 || 5.7 || .333 || .250 || 1.000 || .4 || 2.7|| .3 || .2|| 1.3

## Παραπομπές


## Εξωτερικοί σύνδεσμοι
* Βιογραφικό στους Iowa State Cyclones
* Προφίλ στο ESPN
* Προφίλ στο CBSSports
* Προφίλ στο RealGM
* 

Κατηγορία:Καναδοί καλαθοσφαιριστές
Κατηγορία:Έλληνες καλαθοσφαιριστές
Κατηγορία:Καναδοί ελληνικής καταγωγής
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Σολτ Λέικ Σίτι Σταρς
Κατηγορία:Καλαθοσφαιριστές Γιούτα Τζαζ
Κατηγορία:Καλαθοσφαιριστές Ιντιάνα Πέισερς
Κατηγορία:Καλαθοσφαιριστές Φορτ Γουέιν Μαντ Αντς
Κατηγορία:Καλαθοσφαιριστές του NBA
Κατηγορία:Καλαθοσφαιριστές D-League
Κατηγορία:Έλληνες καλαθοσφαιριστές στο NBA
Κατηγορία:Καλαθοσφαιριστές Παλλακανέστρο Μπρέσια
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Ζάλγκιρις Κάουνας
Κατηγορία:Καλαθοσφαιριστές Πρωταθλήματος Λιθουανίας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Α1 Εθνικής Ελλάδας